Μηχανή Σειράς 301-310 ΟΣΕ (ALCo FPD-7)

Η **σειρά A.301 του ΟΣΕ**, ήταν μια παλιά σειρά ντιζελοκίνητων μηχανών έλξης, που αποτελούσε τμήμα του τροχαίου υλικού του ΟΣΕ. Κατασκευάστηκαν από την ALCO το 1962 για τους ΣΕΚ και εντάχθηκαν σε λειτουργία στον ΟΣΕ το 1971, με την ίδρυσή του. Συνολικά παράχθηκαν 10 μονάδες, με αρίθμηση Α301 έως Α310. Διέθεταν κινητήρα ALCO 251B V12 ισχύος 1800 ΗΡ προ της κυριας γεννητρίας (περίπου 1324kW) και έφτανε ταχύτητες μέχρι 120 χλμ/ώρα. Η σειρά είναι το μοντέλο DL-500, γνωστό ως "World Locomotive". Παρόμοιες ντιζελάμαξες κυκλοφορούσαν στην Ισπανία, το Πακιστάν, την Αυστραλία, το Περού, την Αργεντινή και την Ινδία

Στην Ελλάδα, ήταν γνωστές στον κύκλο των σιδηροδρομικών ως  *"Τριακοσάρες"*, ή *"Πούλμαν"*, το τελευταίο κυρίως από τους παλαιότερους μηχανοδηγούς, λόγω της ευκολίας στην μηχανοδήγηση, αλλά και ως *"Γουρούνες"*, πιθανόν λόγω του διπλού προβολέα στις μετώπες που θύμιζε αρκετά ρουθούνια γουρουνιού. ****Χρησιμοποιούνταν σε επιβατικές και εμπορικές αμαξοστοιχίες και εκτελούσαν διάφορα δρομολόγια σε τοπικές και διεθνείς γραμμές. Πλέον έχει απομείνει μόνο μια λειτουργική, η Α.302, η οποία φυλάσσεται, και διατίθεται κατά καιρούς για διάφορες εκδρομές σιδηροδρομικού ενδιαφέροντος.

## Κατάλογος μονάδων

## Ιστορικό

### Αρχές
Το τέλος της δεκαετίας του '40 σηματοδοτεί την αρχή της κρίσης για την American Locomotive Company (ALCO) λόγω της πτώσης στις παραγγελίες για ατμάμαξες. Έτσι, ο Manuel Alonso αναλαμβάνει τον εξαγωγικό τομέα της ALCO το 1952 και επικεντρώνεται στην παραγωγή τροχαίου υλικού σε δύο μόνο μονάδες και στην άδεια κατασκευής σε άλλες εταιρείες με σχέδια της ALCO. Το 1953, δημιουργείται ο στάνταρ σχεδιασμός DL-500 "World Locomotive," βασισμένος στο μοντέλο FA-2 με μονά χειριστήρια και κινητήρα 244D ιπποδύναμης 1600 hp. Η πρώτη μονάδα FD-3 κατασκευάζεται το Μάιο του 1953 στο Καναδά και παρουσιάζεται στην ένωση κατασκευαστών σιδηροδρομικού υλικού του παναμερικανικού σιδηροδρομικού συνεδρίου στο Atlantic City.  Η μονάδα με αριθμό 1615 (αργότερα 316.015) πωλείται στην Ισπανία και αποκτά το παρατσούκλι "Μαίριλυν." Παραγγελίες ακολουθούν από Ισπανία, Πακιστάν, Περού, Ινδία, και Αργεντινή, με το κλείσιμο του κύκλου εξαγωγών το 1962.

### Στην Ελλάδα
Οι Σ.Ε.Κ. παραγγέλνουν 10 μονάδες το 1962, οι οποίες ταξινομούνται ως σειρά Α.301-310 και αντικαθιστούν ατμαμαξες στον άξονα Αθήνα - Θεσσαλονίκη.  Οι μονάδες έχουν σκούρο μπλε χρώμα με ασημί ρίγες και χρησιμοποιούνται και για διεθνή δρομολόγια, όπως τα Acropolis, Helllas και Athens Express για πολλά χρόνια με επιτυχία. Οι μηχανές αυτές κέρδισαν αγάπη από το προσωπικό και τους τεχνίτες λόγω αξιοπιστίας. Οι μηχανοδηγοί τις αποκαλούσαν "πούλμαν" ή "γουρούνες" . Θετικά στοιχεία των ντηζελαμαξών ήταν οι καλές αναρτήσεις, η ταχύτητα, η στιβαρότητα και η οικονομία καυσίμου. Μειονεκτήματα περιλάμβαναν προβλήματα ορατότητας και την άβολη δομή τους. Ορισμένες μονάδες υπέστησαν ατυχήματα αλλά ανακαινίστηκαν.  Με την έλευση των MLW (Σειρά Α.451), οι ντηζελάμαξες μεταφέρθηκαν στο Μηχανοστάσιο Θεσσαλονίκης και εξυπηρέτησαν δρομολόγια προς Κοζάνη και Αλεξανδρούπολη. Το 1998, ο στόλος αποσύρθηκε, εκτός από την Α.302, που χρησιμοποιήθηκε για έλξη εκδρομικών αμαξοστοιχιών.  Η Α.302 φυλάσσεται στον χώρο μηχανοστασίου του ΜΑΙ, αλλά διατηρείται σε μη λειτουργική κατάσταση, ενώ χρήζει επισκευής ιδίως σε περίπτωση χρήσης της για τουριστικούς σκοπούς. 

## Εξωτερικοί σύνδεσμοι

*Alco Α-302 στο Amnizia.org
* 

## Παραπομπές

## Πηγές

* Ανενεργό τροχαίο υλικό του ΟΣΕ στο Railfaneurope.net



Α.301